CELEX: 52006PC0796
Language: hu
Date: 2006-12-13
Title: Javaslat a Tanács határozata a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 17. cikkétől eltérő intézkedés alkalmazásának a Dán Királyság és a Svéd Királyság számára történő engedélyezéséről szóló 2000/91/EK határozat hatályának meghosszabbításáról

Fontos jogi nyilatkozat

|

52006PC0796

Javaslat a Tanács határozata a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 17. cikkétől eltérő intézkedés alkalmazásának a Dán Királyság és a Svéd Királyság számára történő engedélyezéséről szóló 2000/91/EK határozat hatályának meghosszabbításáról  /* COM/2006/0796 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 13.12.2006COM(2006) 796 véglegesJavaslatA TANÁCS HATÁROZATAa tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 17. cikkétől eltérő intézkedés alkalmazásának a Dán Királyság és a Svéd Királyság számára történő engedélyezéséről szóló 2000/91/EK határozat hatályának meghosszabbításáról(előterjesztő: a Bizottság)INDOKOLÁSA JAVASLAT HÁTTERE |110 | A javaslat indokai és célkitűzései A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelv 27. cikke (1) bekezdésének értelmében a Tanács, az adómegállapítási eljárás egyszerűsítése, illetve az adókijátszás vagy adókikerülés bizonyos típusainak megakadályozása érdekében a Bizottság javaslata alapján egyhangúlag eljárva engedélyezheti bármely tagállamnak az irányelv rendelkezéseitől eltérő egyedi intézkedések alkalmazását. A Bizottság Főtitkárságán 2006. március 22-én iktatott levelükben a dán hatóságok a (2003/65/EK határozattal módosított) 2000/91/EK határozat alapján számukra engedélyezett, a 77/388/EGK irányelv 17. cikkének (2), (3) és (4) bekezdésétől való eltérés meghosszabbítását kérelmezték. A 77/388/EGK irányelv 27. cikke (2) bekezdésével összhangban a Bizottság 2006. október 4-én kelt levelében tájékoztatta a tagállamokat Dánia kérelméről. A Bizottság 2006. október 5-én kelt levelében értesítette Dániát, hogy birtokában van a kérelem elbírálásához szükségesnek ítélt valamennyi információnak. A Bizottság Főtitkárságán 2006. március 22-én iktatott levelükben a svéd hatóságok a (2003/65/EK határozattal módosított) 2000/91/EK határozat alapján számukra engedélyezett, a 77/388/EGK irányelv 17. cikkének (2), (3) és (4) bekezdésétől való eltérés meghosszabbítását kérelmezték. A 77/388/EGK irányelv 27. cikke (2) bekezdésével összhangban a Bizottság 2006. október 4-én kelt levelében tájékoztatta a tagállamokat Svédország kérelméről. A Bizottság 2006. október 5-én kelt levelében értesítette Svédországot, hogy birtokában van a kérelem elbírálásához szükségesnek ítélt valamennyi információnak. |120 | Általános háttér Dánia és Svédország egyszerűsített szabályokat vezetett be a közöttük levő öresundi állandó összeköttetés díjával kapcsolatos héa visszatérítésével kapcsolatban. Ezt azért ítélték szükségesnek, mert a szokásos héaszabályok túlzott adminisztrációs terheket rónának az adóalanyokra és az adóigazgatásokra. A hatodik irányelv 17. cikke szerinti szokásos héaszabályok szerint a héát abban a tagállamban kell levonni, ahol esedékessége felmerült vagy megfizették. Mivel az öresundi állandó összeköttetés részben Dánia, részben pedig Svédország területén fekszik, az összeköttetés használati díjában felszámított héa az egyes országok területére eső díjhányad arányában téríthető vissza. Konkrétan 50% lenne visszatéríthető Dániából és 50% Svédországból. A gyakorlatban ez azt jelentené, hogy a Dániában vagy Svédországban letelepedett adóalanyok a bejegyzésük szerinti tagállamban benyújtott rendszeres héabevallásban szereplő héának csak az 50%-át igényelhetnék vissza. A maradék 50% egy nyolcadik irányelv szerinti visszatérítés révén lenne visszaigényelhető a másik tagállamtól. A Dánián és Svédországon kívüli tagállamok adóalanyainak is két, nyolcadik irányelv szerinti visszatérítési kérelemre lenne szükségük a héa visszaigényléséhez, ez egyiket Dániához, a másikat Svédországhoz kellene benyújtaniuk. Hasonlóképpen, a Közösség területén kívül letelepedett adóalanyoknak a tizenharmadik irányelv szerinti visszatérítési igényeket kellene küldeniük Dániába és Svédországba. Dánia és Svédország hatályos eltérése egyszerűsíti a héa-visszatérítési szabályokat. A díjjal kapcsolatos héa visszatérítéséhez így egy visszatérítési kérelem is elegendő. Az egyszerűsített szabályok a következők: - A Dániában és a Svédországban letelepedett adóalanyok a szokásos héabevallásban levonhatják a díjakhoz kapcsolódó levonható héa teljes összegét, beleértve azt az összeget is, amely az összeköttetés használatának a nem a letelepedés szerinti tagállamra eső részéből ered. - A levonható héa Dánián vagy Svédországon kívüli tagállamban letelepedett adóalanyok tekintetében a nyolcadik irányelvben megállapított eljárás szerinti, illetve a tagállamokon kívül letelepedett adóalanyok tekintetében a tizenharmadik irányelvben megállapított eljárás szerinti visszatérítésére irányuló kérelem csak a svéd hatóságokhoz nyújtható be. Dánia és Svédország kérelmezi, hogy e hatályos egyszerűsítési szabályokat egy további időszakra meghosszabbítsák. Mivel úgy tűnik, hogy a jelenlegi egyszerűsített héaszabályok jól működnek, a Bizottság célszerűnek tartja ezeket meghosszabbítani. |130 | A javaslat által érintett területet szabályozó hatályos rendelkezések Dánia és Svédország 2000. január 24-én engedélyezett és 2003. január 21-én meghosszabbított hatályos eltérése. |141 | Összhang az Unió egyéb szakpolitikáival és célkitűzéseivel Nem alkalmazható. |KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Az érdekelt felekkel folytatott konzultáció |219 | Nem releváns. |A szakvélemények összegyűjtése és felhasználása |229 | Külső szakértők bevonására nem volt szükség. |230 | Hatásvizsgálat A javasolt határozat célja, hogy egyszerűsítse a Dánia és Svédország közötti öresundi állandó összeköttetés használati díjához kapcsolódó héa-visszatérítési eljárást, így kedvező gazdasági hatással járhat. Hatása mindenképp korlátozott lesz, mivel az eltérés alkalmazási köre szűk. |A JAVASLAT JOGI ELEMEI |305 | A javasolt fellépés összefoglalása A 77/388/EGK hatodik tanácsi irányelv 17. cikkének (2), (3) és (4) bekezdésétől az adóalanyok adólevonási jogának tekintetében eltérő intézkedés alkalmazásának Dánia és Svédország számára történő engedélyezése. |310 | Jogalap A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelv 27. cikkének (1) bekezdése. |329 | A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ennélfogva nem alkalmazandó. |Az arányosság elve A javaslat megfelel az arányosság elvének a következő ok(ok) miatt: |331 | A határozat tárgya engedély megadása két tagállam számára azok saját kérelmére, és nem jelent semminemű kötelezettséget. |332 | Mivel a vonatkozó rendelkezéstől való eltérés alkalmazási területe korlátozott, az egyedi intézkedés arányban áll a kitűzött céllal. |Eszközök kiválasztása |341 | Javasolt eszköz: egyéb. |342 | Más eszközök nem felelnének meg a következő ok(ok) miatt: A tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 27. cikke szerint a közös héaszabályoktól való eltérés csak akkor lehetséges, ha arra a Tanács a Bizottság javaslatára egyhangúlag eljárva felhatalmazást ad. A Tanács határozata az egyetlen megfelelő eszköz, mivel a címzettjei egyes tagállamok is lehetnek. |KÖLTSÉGVETÉSI VONATKOZÁSOK |409 | A javaslat nincs hatással a Közösség költségvetésére. |TOVÁBBI INFORMÁCIÓK |Felülvizsgálati/módosítási/megszüntetési záradék |533 | A javaslat megszüntetési záradékot tartalmaz. |1.  JavaslatA TANÁCS HATÁROZATAa tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 17. cikkétől eltérő intézkedés alkalmazásának a Dán Királyság és a Svéd Királyság számára történő engedélyezéséről szóló 2000/91/EK határozat hatályának meghosszabbításáról(Csak a dán és a svéd nyelvű szöveg hiteles)AZ EURÓPAI UNIÓ TANÁCSA,tekintettel az Európai Közösséget létrehozó Szerződésre,tekintettel a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelvre[1] és különösen annak 27. cikke (1) bekezdésére,tekintettel a Bizottság javaslatára,mivel:(1) A Bizottság Főtitkárságán 2006. március 22-én iktatott levelében Dánia és Svédország a tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 17. cikkétől eltérő intézkedés alkalmazásának a Dán Királyság és a Svéd Királyság számára történő engedélyezéséről szóló 2000/91/EK tanácsi határozattal[2] engedélyezett eltérés alkalmazásának meghosszabbítását kérelmezte.(2) A 77/388/EGK irányelv 27. cikkének (2) bekezdésével összhangban a Bizottság 2006. október 4-én kelt levelében tájékoztatta a többi tagállamot Dánia és Svédország kérelméről. A Bizottság 2006. október 5-én kelt levelében értesítette Dániát és Svédországot, hogy birtokában van a kérelmek elbírálásához szükségesnek ítélt valamennyi információnak.(3) E kérelmek a Dánia és Svédország közötti öresundi állandó összeköttetés használati díjában fizetett hozzáadottérték-adó (továbbiakban: héa) visszatérítéséhez kapcsolódnak. Az ingatlanszolgáltatások teljesítési helyére vonatkozó héaszabályok értelmében az öresundi állandó összeköttetés használati díjában felszámított héa egy része Dániának, másik része Svédországnak fizetendő.(4) A 77/388/EGK tanácsi irányelv 17. cikkének az irányelv 28f. cikkében foglalt változat szerinti rendelkezéseitől eltérve – amelyek előírják, hogy az adóalanyok abban a tagállamban gyakorolják héalevonási jogukat illetve abban a tagállamban igényeljék a héa visszatérítését, ahol azt befizették – Dánia és Svédország engedélyt kapott arra, hogy egyedi intézkedést vezessen be annak érdekében, hogy az adóalanyok egyetlen adóigazgatástól igényelhessék a héa visszatérítését.(5) A 2000/91/EK határozattal adott engedély 2006. december 31-én hatályát veszti. Mivel az említett időpont előtt nem lehet szabályokat elfogadni a 77/388/EGK irányelv 17. cikke (6) bekezdésének első albekezdése alapján a héalevonás jogát meghatározó szabályok tekintetében a 77/388/EGK irányelv módosításáról szóló tanácsi irányelvre irányuló bizottsági javaslat[3] szerint, továbbá figyelembe véve, hogy az engedély alapjául szolgáló jogi helyzet és tények nem változtak, az engedélyt meg kell hosszabbítani.(6) A szóban forgó eltérés nincs kedvezőtlen hatással az Európai Közösségek héából származó saját forrásaira,ELFOGADTA EZT A HATÁROZATOT:1. cikkA 2000/91/EK határozat 2. cikkének helyébe a következő szöveg lép:„2. cikkEz a határozat 2013. december 31-én hatályát veszti.”2. cikkEnnek a határozatnak a Dán Királyság és a Svéd Királyság a címzettje.Kelt Brüsszelben, […]-án/-én.a Tanács részérőlaz elnök [1] HL L 145., 1977.6.13., 1. o. A legutóbb a 2006/69/EK irányelvvel (HL L 221., 2006.8.12., 9. o.) módosított irányelv.[2] HL L 28., 2000.2.3., 38. o. A legutóbb a 2003/65/EK határozattal (HL L 25., 2003.1.30., 40. o.) módosított határozat.[3] HL C 219., 1998.7.15., 16. o.